Un sucevean supărat că nu avea Internet a ieșit cu toporul în scara blocului și a tăiat cablurile. Apoi a agresat vecinii
Un bărbat din Suceava, supărat că nu avea conexiune la Internet, a ieșit cu toporul în scara blocului și a tăiat toate cablurile.
Mai mulți vecini au ieșit ca să-l calmeze, însă bărbatul a devenit violent și a început să-i agreseze.
Jandarmii și polițiștii suceveni au intervenit în acest caz. Forțele de ordine au depistat un bărbat de 42 de ani care s-a baricadat în scara blocului.
După pătrunderea polițiștilor și jandarmilor în incinta blocului, făptuitorul a luat-o la fugă pe scări și s-a închis în apartament. În continuare, bărbatul a fost imobilizat de către jandarmi.
Făptuitorul a fost preluat de către Unitatea de Primiri Urgențe a Spitalului Județean Suceava și internat la Spitalul de Psihiatrie Burdujeni.